
AVIZ

asupra propunerii legislative privind asigurarea încadrării în muncă a persoanelor cu handicap

În conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind asigurarea încadrării în muncă a persoanelor cu handicap, trimis cu adresa nr.  310 din  19 septembrie 2002, înregistrată  sub nr. 31/829 din 20 septembrie 2002.


Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din  8 octombrie 2002.

Membrii comisiei au examinat propunerea legislativă, al cărei  obiect reglementare îl reprezintă unele măsuri privind asigurarea încadrării în muncă a persoanelor cu handicap, avizul negativ al Consiliul Legislativ,transmis prin adresa nr. 1185 din 16.09.2002, precum şi punctul de vedere al Guvernului României, transmis cu adresa 3937/MRP din 31.07.2002, în care nu este susţinută adoptarea acestei iniţiative legislative, cu precizarea că reglementarea în vigoare în acest domeniu este mult mai completă.

În urma dezbaterilor, membrii comisiei au hotărât cu majoritate de voturi să propună respingerea iniţiativei legislative pentru următoarele considerente:
· soluţiile legislative preconizate prin propunerea legislativă supusă examinării sunt reglementate în cuprinsul Ordonanţei de urgenţă a Guvernului nr. 102/1999 privind protecţia specială şi încadrarea în muncă a persoanelor cu handicap, adoptată prin Legea nr. 519/2002;
· iar, potrivit prevederilor art. 14 din Legea nr. 24/200 privind normele de tehnică legislativă pentru elaborarea actelor normative, "în procesul de legiferare trebuie evitată instituirea aceloraşi reglementări în două sau mai multe acte normative".

În raport de obiectul şi conţinutul său, proiectul de lege face parte din categoria legilor organice potrivit art. 72 alin. (3) lit. l) din Constituţia României.

